# Javier Lara Grande

Javier Lara Grande (Montoro, 4 de desembre de 1985) més conegut com a Javi Lara, és un jugador de futbol professional andalús. Actualment juga a l'AD Alcorcón.

## Biografia

Nascut a Montoro, a la província de Córdoba, Lara es va formar a les categories inferiors del Córdoba CF, debutant amb el Córdoba B la temporada 2003-04 a la Tercera Divisió. Després de tres cessions en equips de la Segona Divisió B, al Club Deportivo Villanueva, al Real Unión de Irún i a l'Écija Balompié, va marxar a la UD Almería B, l'agost de 2007. L'estiu de 2008 Lara va fitxar per la RSD Alcalá, també de Tercera Divisió.
El 20 de juliol de 2009 va signar un contracte de dos anys amb l'Elx Club de Futbol, que llavors militava a la Segona Divisió. Així, el seu primer partit en el futbol professional es va produir el 3 de setembre d'aquell any, disputant els 90 minuts en la derrota per 3-2 contra el Cartagena, en la primera ronda de la Copa de la temporada 2009-10; tres dies més tard també debutaria en la Lliga, entrant en la segona part en la derrota per 1-4 contra el Numancia.
El 29 de gener de 2010 Lara va ser cedit al Club Esportiu Alcoià fins al juny següent. Posteriorment marxaria al València Mestalla, el gener de 2011, després de passar sis mesos sense equip, que el cediria al Lucena Club de Fútbol i a l'Alcoià.
El 17 de juliol de 2013 Lara va fitxar per la Ponferradina, i el 24 de juny de l'any següent va fitxar per l'SD Eibar, equip que debutaria a la Primera Divisió aquella temporada 2014-15.
Lara va debutar a la primera categoria del futbol espanyol el 24 d'agost de 2014, jugant els 90 minuts en la victòria per 1-0 en la primera jornada de competició, que va enfrontar l'Eibar amb la Reial Societat a l'Estadi Municipal d'Ipurua. A més a més, el gol del seu equip el va marcar Lara de falta directe, convertint-se en el seu primer gol a Primera i en el primer gol, també, marcat per cap jugador de l'Eibar a la primera divisió espanyola.

## Referències

* ↑ Javi Lara ya ejerce de rojillo (Javi Lara already acts as a rojillo); Minuto 90, 31 gener 2006 (castellà)
* ↑ Javi Lara se marcha al Real Unión de Irún (Javi Lara goes to Real Unión de Irún); Minuto 90, 26 juliol 2006 (castellà)
* ↑ Javi Lara deja el Real Unión de Irún y jugará la segunda vuelta en el Écija Arxivat 2016-03-03 a Wayback Machine.; ABC, 27 gener 2007 (castellà)
* ↑ Javi Lara y Chapi firman en Almería B y Díter Zafra (Javi Lara and Chapi sign with Almería B and Díter Zafra); Minuto 90, 6 agost 2007 (castellà)
* ↑ El Elche ficha a Javi Lara y consigue la cesión del jugador del Valencia Ximo Navarro; Marca, 20 juliol 2009 (castellà)
* ↑ 'Hat trick' de Toché y épica remontada del Cartagena; Marca, 3 setembre 2009 (castellà)
* ↑ Un Numancia sobrado golea al Elche y se coloca líder por goles; Marca, 6 setembre 2009 (castellà)
* ↑ Javi Lara se marcha cedido al Alcoyano; Marca, 29 gener 2010 (castellà)
* ↑ El Mestalla ficha a Javi Lara Arxivat 2014-07-15 a Wayback Machine.; Valencia's official website, 17 gener 2011 (castellà)
* ↑ Las maletas de Lara se detienen en Lucena Arxivat 2014-07-14 a Wayback Machine.; Córdoba Deporte, 29 agost 2011 (castellà)
* ↑ El cordobés Javi Lara vuelve a la disciplina del Alcoyano; Diario Información, 14 juliol 2012 (castellà)
* ↑ La Ponferradina ficha por un año a Javi Lara; Marca, 17 juliol 2013 (castellà)
* ↑ Javi Lara primer fichaje de la S.D. Eibar Arxivat 2014-06-25 a Wayback Machine.; Eibar's official website, 24 juny 2014 (castellà)
* ↑ Lara seals dream start for Eibar; ESPN FC, 24 agost 2014

## Enllaços externs

* Perfil a BDFutbol
* Perfil a Futbolme (castellà)
* Perfil a Soccerway